
Na podlagi drugega odstavka 615. člena Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23 in 102/24; v nadaljnjem besedilu: ZGD-1) izdajajo minister za gospodarstvo, turizem in šport, ministrica za pravosodje in minister za finance

SKLEP
o 
spremembi Sklepa
o imenovanju članov poravnalnega odbora
št. 011-9/2022/17 z dne 21. 6. 2023

I.

Sklep o imenovanju članov poravnalnega odbora št. 011-9/2022/17 z dne 21. 6. 2023 se v besedilu I. točke spremeni v naslednjem:
1. razrešita se: 
· predsednik, red. prof. dr. Aleš Berk Skok, naveden pod številko 1 in 
· član, red. prof. dr. Simon Čadež, naveden pod številko 5,

2. za predsednika, navedenega pod številko 1 se imenuje red. prof. dr. Simon Čadež, za članico, navedeno pod številko 5 pa doc. dr. Mina Ličen.

II.

Ta sklep začne veljati z dnem izdaje tega sklepa. 

Sklep se objavi na spletni stani Ministrstva za gospodarstvo, turizem in šport.


OBRAZLOŽITEV

Sodišče lahko v postopku sodnega preizkusa menjalnega razmerja v skladu s prvim odstavkom 609. člena ZGD-1 zaprosi za mnenje poravnalni odbor za preizkus menjalnega razmerja. Mnenje mora sodišče pridobiti, če to zahteva kateri od udeležencev postopka. 

Poravnalni odbor v skladu z drugim odstavkom 615. člena ZGD-1 sestavljajo predsednik, vsaj en namestnik in zadostno število članov, ki jih imenujejo ministri, pristojni za gospodarstvo, za pravosodje in za finance. Dva člana sta v skladu s tretjim odstavkom 615. člena ZGD-1 imenovana na predlog Agencije za trg vrednostnih papirjev. Poravnalni odbor je z navedenima članoma razširjen v primerih, ko je v postopku udeležena družba, z delnicami katerih se trguje na organiziranem trgu.

Za člane poravnalnega odbora so izmed strokovnjakov s področja prava, računovodstva, financ ali revizije lahko imenovane osebe, ki izpolnjujejo pogoje iz drugega odstavka 255. člena ZGD-1.

Člani poravnalnega odbora so v skladu s četrtim odstavkom 615. člena ZGD-1 imenovani za pet let z možnostjo neomejenega ponovnega imenovanja. 

Člani poravnalnega odbora za obdobje 2023 – 2028 so bili imenovani s sklepom št. 011-9/2022/17 z dne 21. 6. 2023. Red. prof. dr. Aleš Berk Skok je dne 20. 11. 2024 soglašal, da se ga razreši z mesta predsednika poravnalnega odbora.  
 
Glede na navedeno se v I. točki izreka tega sklepa za predsednika poravnalnega odbora na predlog Ministrstva za gospodarstvo, turizem in šport imenuje red. prof. dr. Simon Čadež, dosedanji član poravnalnega odbora. Namesto njega se na mesto člana na predlog Ministrstva za gospodarstvo, turizem in šport imenuje doc. dr. Mina Ličen.

Iz II. točke izreka tega sklepa izhaja, da stopi sklep v veljavo takoj, ko je izdan. Sklep se objavi na spletni strani Ministrstva za gospodarstvo, turizem in šport.

Št. 011-9/2022/31
Ljubljana, dne 18. 2. 2025 

	Matjaž Han

	MINISTER
za gospodarstvo, turizem in šport





	Andreja Katič

	MINISTRICA
za pravosodje





	Klemen Boštjančič

	MINISTER
za finance



Poslano:
· članom poravnalnega odbora,
· red. prof. dr. Alešu Berk Skoku,
· Ministrstvu za pravosodje,
· Ministrstvu za finance,
· Agenciji za trg vrednostnih papirjev,
· okrožnim sodiščem.

